Γουριανά Άρτας

Τα Γουριανά είναι ορεινός οικισμός στον δήμο Κεντρικών Τζουμέρκων στο νομό Άρτας της περιφέρειας Ηπείρου. Σύμφωνα με την απογραφή του 2011, ο πληθυσμός του ανερχόταν στους 58 κατοίκους.

 Γενικά και ιστορικά στοιχεία 
Ο οικισμός είναι κτισμένος βόρεια της Άρτας, σε υψόμετρο 500 μέτρωνΜιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 173.. Σύμφωνα με το Σχέδιο Καποδίστρια, τα Γουριανά υπήρξαν μέχρι το τέλος του 2010, οικισμός του Δήμου Αγνάντων. Με βάση τη διοικητική διαίρεση που προέκυψε από το Σχέδιο Καλλικράτης, ο οικισμός εντάχθηκε στο Δήμο Κεντρικών Τζουμέρκων.

Το 1821, κοντά στο χωριό σημειώθηκε συμπλοκή ανάμεσα σε Έλληνες επαναστάτες και μικρή οθωμανική δύναμη, με αποτέλεσμα οι κάτοικοι να εγκαταλείψουν τα Γουριανά φοβούμενοι ενδεχόμενες αντεκδικήσεις από πλευράς ΟθωμανώνΝικ. Χ. Παπακώστα, Ηπειρωτικά. Ιστορικά, Λαογραφικά, Κοινωνικά, τόμος Α΄ (Αθαμανικά), Αθήναι 1967, σελ. 154.. Το 1881 συμπεριλήφθηκε στα 26 χωριά των Τζουμέρκων που παραχωρήθηκαν στην ΕλλάδαΠαπακώστα, 1967, σελ. 161..

 Αξιοθέατα 
Στη θέση Τζιούμα κοντά στον οικισμό βρίσκεται το μοναστήρι της Παναγίας Χρυσοσπηλιώτισσας (κτίσμα του 17ου αιώνα). Άλλα σημεία ενδιαφέροντος είναι ο αρχαιολογικός χώρος της ακρόπολης Γουριανών (ανάμεσα στο χωριό και τον γειτονικό Ρωμανό), καθώς και ο παλιός νερόμυλος των Γουριανών που έχει ανακηρυχθεί διατηρητέο μνημείο.

 Απογραφές πληθυσμού 
Απογραφή192819401951196119711981199120012011Πληθυσμός1872332262051561298912758

 Παραπομπές 

 Βιβλιογραφία 
 Νικ. Χ. Παπακώστα, Ηπειρωτικά. Ιστορικά, Λαογραφικά, Κοινωνικά, τόμος Α΄ (Αθαμανικά), Αθήναι 1967.
 Μιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος.

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων